FÆLLES HOLDNING (EF) Nr. 44/98 fastlagt af Rådet den 29. juni 1998 med henblik på vedtagelse af Rådets beslutning 98/. . ./EF af . . . om fremme af ophold i andre europæiske lande som led i vekseluddannelse, herunder lærlingeuddannelse (98/C 262/04)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 127,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 C (3), og

ud fra følgende betragtninger:

(1) Ifølge traktaten skal Fællesskabet iværksætte en erhvervsuddannelsespolitik, der støtter og supplerer medlemsstaternes aktioner med fuld respekt for, at ansvaret ligger hos medlemsstaterne, navnlig ved at begunstige mobiliteten for personer under uddannelse, men uden at der er tale om nogen form for harmonisering af medlemsstaternes love og administrative bestemmelser;

(2) Rådet har i afgørelse 63/266/EØF (4) opstillet de almindelige principper og fastlagt en række grundlæggende mål for gennemførelse af en fælles politik for faglig uddannelse; Rådet vedtog ved afgørelse 94/819/EF (5) handlingsprogrammet Leonardo da Vinci for gennemførelse af en erhvervsuddannelsespolitik i Det Europæiske Fællesskab;

(3) Det Europæiske Råd anmodede på mødet i Firenze Kommissionen om at foretage en undersøgelse af lærlingeuddannelsens betydning for større jobskabelse; lærlingeuddannelsens store betydning blev fremhævet i Kommissionens meddelelse »Fremme af lærlingeuddannelsen i Europa«;

(4) i Rådets resolution af 18. december 1979 om vekseluddannelse for unge (6) foreslås det, at medlemsstaterne fremmer mere effektive forbindelser mellem uddannelse og erfaring fra arbejdsstedet;

(5) i Rådets resolution af 15. juli 1996 (7) henstilles det til medlemsstaterne at gøre erhvervsuddannelsescertifikaterne klarere;

(6) i Rådets konklusioner af 6. maj 1996 vedrørende Kommissionens hvidbog »Undervise og lære - På vej mod det kognitive samfund« (8) lægges der vægt på, at skoler og virksomheder samarbejder; i de retningslinjer for beskæftigelsen i 1998, der er knyttet som bilag til Rådets resolution af 15. december 1997 (9), anmodes medlemsstaterne om at forbedre beskæftigelsesperspektiverne for de unge ved at udruste de unge med kvalifikationer, der svarer til arbejdsmarkedets behov; i den forbindelse henstiller Rådet til medlemsstaterne, at de om fornødent indfører eller udvikler lærlingeuddannelser;

(7) uddannelsesinstitutioner og virksomheder kan komplettere hinanden som steder, hvor der erhverves almen, faglig, samfundsmæssig og personlig viden og kompetence; vekseluddannelse, herunder lærlingeuddannelse, bidrager i vidt omfang til en bedre social og faglig integrering i arbejdslivet og på arbejdsmarkedet og kan gavne forskellige grupper på forskellige uddannelsestrin, herunder videregående uddannelser;

(8) i Rådets resolution af 5. december 1994 vedrørende erhvervsuddannelsens kvalitet og tiltrækningskraft (10), understreges det, at vekseluddannelserne er vigtige, og at der bør lægges mere vægt på at fremme erhvervsuddannelsesophold i andre medlemsstater og på at integrere sådanne ophold i udlandet i de nationale erhvervsuddannelsestilbud;

(9) med henblik på at fremme en sådan mobilitet bør der indføres et dokument, der benævnes »EUROPASS-uddannelse«, og som på fællesskabsplan skal tjene som dokumentation for en eller flere uddannelsesperioder i en anden medlemsstat;

(10) det er vigtigt, at kvaliteten af sådanne perioder med tværnational mobilitet sikres, og at medlemsstaterne får et særligt ansvar på området; Kommissionen bør i tæt samarbejde med medlemsstaterne etablere en ordning for gensidig information og koordinering af de aktiviteter og ordninger, som medlemsstaterne iværksætter med henblik på gennemførelsen af denne beslutning;

(11) Det Europæiske Råd erkendte på sit ekstraordinære møde om beskæftigelse i Luxembourg, at de små og mellemstore virksomheder spiller en afgørende rolle med hensyn til at skabe varige arbejdspladser;

(12) vekseluddannelse, herunder lærlingeuddannelse, i mikrovirksomheder, små og mellemstore virksomheder og håndværksvirksomheder er et vigtigt instrument med henblik på erhvervsmæssig integration; der bør tages hensyn til disse virksomheders særlige behov på dette område;

(13) personer, der er under uddannelse, bør på passende måde orienteres om de relevante bestemmelser, der gælder i værtslandet;

(14) i fællesskabspagten om arbejdstagernes grundlæggende arbejdsmarkedsmæssige og sociale rettigheder anerkendes betydningen af at bekæmpe alle former for forskelsbehandling, herunder forskelsbehandling på grund af køn, hudfarve, race, religiøs, politisk eller anden overbevisning;

(15) i sin henstilling af 30. juni 1993 om erhvervsmæssig efter- og videreuddannelse (11) slår Rådet til lyd for en indsats, der kan fremme kvinders adgang til og faktiske deltagelse i erhvervsmæssig efter- og videreuddannelse; det er derfor vigtigt at fremme lige muligheder for deltagelse i ophold i et andet europæisk land; der bør træffes relevante foranstaltninger med henblik herpå;

(16) det påhviler Kommissionen i samarbejde med medlemsstaterne at sikre den overordnede sammenhæng mellem gennemførelsen af denne beslutning og EF-programmerne og -initiativerne vedrørende almen uddannelse, erhvervsuddannelse og ungdom;

(17) det er vigtigt at sikre løbende tilsyn med gennemførelsen, og Kommissionen anmodes derfor om at forelægge Europa-Parlamentet, Rådet og Det Økonomiske og Sociale Udvalg en rapport om gennemførelsen af denne beslutning samt at fremsætte eventuelle forslag, der er nødvendige af hensyn til fremtiden;

(18) det er vigtigt, at der tre år efter vedtagelsen af denne beslutning foretages en evaluering af dens virkninger og gøres status over de indhøstede erfaringer, således at der eventuelt kan vedtages korrigerende foranstaltninger;

(19) for at lette indførelsen af EUROPASS-ordningen anføres der i denne beslutning et finansielt referencegrundlag som omhandlet i punkt 2 i Europa-Parlamentets, Rådets og Kommissionens erklæring af 6. marts 1995, uden at dette berører budgetmyndighedens beføjelser i henhold til traktaten; den økonomiske støtte fra Fællesskabets budget begrænser sig til indførelsesfasen fra 1. januar 2000 til 31. december 2004.;(20) i overensstemmelse med nærhedsprincippet og proportionalitetsprincippet, jf. traktatens artikel 3 B, forudsætter målene for den påtænkte handling vedrørende udarbejdelse af dokumentet »EUROPASS-uddannelse« en fremgangsmåde, der koordineres på fællesskabsplan, på grund af de store forskelle i medlemsstaternes uddannelsessystemer; denne beslutning går ikke videre, end hvad der er nødvendigt for at nå disse mål -

VEDTAGET FØLGENDE BESLUTNING:

Artikel 1 Mål

1. Denne beslutning har som formål indførelse af et dokument, der benævnes »EUROPASS-uddannelse«, og som på fællesskabsplan skal tjene som dokumentation for, at en person, der følger en vekseluddannelse, herunder en lærlingeuddannelse, har tilbragt en eller flere uddannelsesperioder i en anden medlemsstat end den, hvor vedkommende er under uddannelse (benævnt »ophold i et eller flere andre europæiske lande«)

2. Anvendelse af dette dokument og deltagelse i ophold i et andet europæisk land sker på frivillig basis og medfører ikke andre forpligtelser og giver ikke andre rettigheder end dem, der er fastlagt i denne beslutning.

Artikel 2 Definitioner

Under hensyntagen til forskellene mellem medlemsstaternes vekseluddannelsesordninger, herunder lærlingeuddannelse, forstås i denne beslutning ved:

a) »ophold i et andet europæisk land«: når der er opnået enighed om anvendelse af »EUROPASS-uddannelsen«, enhver erhvervsuddannelsesperiode, der gennemføres i en anden medlemsstat (værtslandet) end den (oprindelseslandet), hvor vedkommende er under vekseluddannelse, og som indgår i den pågældende uddannelse

b) »person, der følger en vekseluddannelse«: en person, der uanset alder følger en erhvervsuddannelse, uanset på hvilket niveau, herunder også en videregående uddannelse. Denne uddannelse, der anerkendes eller godkendes af de kompetente myndigheder i oprindelseslandet efter den lovgivning, de procedurer eller den praksis, som gælder dér, omfatter fastlagte uddannelsesperioder i en virksomhed og eventuelt i en uddannelsesinstitution eller et uddannelsescenter, uanset den pågældende persons status (omfattet af en arbejdskontrakt eller lærlingekontrakt eller elev eller studerende)

c) »vejleder«: en person, der hos en privat eller offentlig arbejdsgiver eller på en uddannelsesinstitution eller et uddannelsescenter i værtslandet har til opgave at hjælpe, informere, vejlede og følge personer under uddannelse i forbindelse med deres ophold i et andet europæisk land

d) »EUROPASS-uddannelse«: et dokument, som godtgør, at indehaveren har gennemført en eller flere uddannelsesperioder som led i en vekseluddannelse, herunder en lærlingeuddannelse, i en anden medlemsstat på de vilkår, der er fastsat i denne beslutning

e) »værtspartner«: det organ i værtslandet (navnlig privat eller offentlig arbejdsgiver, uddannelsesinstitution eller uddannelsescenter), med hvilket det organ, der er ansvarligt for tilrettelæggelsen af uddannelsen i oprindelseslandet, etablerer et partnerskab med henblik på gennemførelsen af et ophold i et andet europæisk land.

Artikel 3 Indhold og fælles principper

Der gælder følgende betingelser for anvendelsen af EUROPASS-uddannelsen:

a) Opholdet i et andet europæisk land indgår i den uddannelse, der gennemføres i oprindelseslandet, efter den lovgivning, de procedurer eller den praksis, der gælder dér.

b) Det organ, der er ansvarligt for tilrettelæggelsen af uddannelsen i oprindelseslandet, og værtspartneren fastlægger i fællesskab indhold, mål og nærmere bestemmelser for opholdet i et andet europæisk land.

c) Opholdet i et andet europæisk land gennemføres under tilsyn af en vejleder.

Artikel 4 EUROPASS-uddannelse

1. Fællesskabsinformationsdokumentet »EUROPASS-uddannelse«, hvis indhold og udformning fremgår af bilaget, udstedes af det organ, der er ansvarligt for tilrettelæggelsen af uddannelsen i oprindelseslandet, til enhver person, der fuldfører et ophold i et andet europæisk land.

2. I dokumentet EUROPASS-uddannelse:

a) anføres det, hvilken erhvervsuddannelse opholdet i et andet europæisk land indgår i, og hvilke kvalifikationer eller afgangsbeviser, dokumenter eller andre beviser, der gælder for uddannelsen

b) anføres det, at opholdet i et andet europæisk land indgår i den uddannelse, der gennemføres i oprindelseslandet, efter den lovgivning, de procedurer eller den praksis, der gælder dér

c) gøres der rede for indholdet af opholdet i et andet europæisk land, idet der gives relevante oplysninger om arbejds- eller uddannelsesperioden under opholdet samt eventuelt den kompetence, der opnås og evalueringsmetoden

d) anføres varigheden af opholdet i et andet europæisk land, der er tilrettelagt af værtspartneren i arbejds- eller uddannelsesperioden

e) anføres det, hvem værtspartneren er

f) anføres det, hvilken funktion vejlederen har

g) dokumentet udstedes af det organ, der har ansvaret for tilrettelæggelsen af uddannelsen i oprindelseslandet. Det omfatter for hvert ophold i et andet europæisk land en dokumentation, der udgør en integrerende del af EUROPASS-uddannelsen, og som udfyldes af værtspartneren og underskrives af værtspartneren og dokumentindehaveren.

Artikel 5 Sammenhæng og komplementaritet

Under hensyntagen til procedurerne og midlerne i forbindelse med fællesskabsprogrammerne og -initiativerne vedrørende almen uddannelse og erhvervsuddannelse sikrer Kommissionen i samarbejde med medlemsstaterne den overordnede sammenhæng mellem gennemførelsen af denne beslutning og disse programmer og initiativer.

Artikel 6 Støtte- og ledsageforanstaltninger

1. Kommissionen varetager produktionen og udbredelsen af og et passende tilsyn med dokumentet EUROPASS-uddannelse i nært samarbejde med medlemsstaterne. Med henblik herpå udpeger hver medlemsstat et eller flere organer, der har til opgave at sikre gennemførelsen på nationalt plan i nært samarbejde med arbejdsmarkedets parter og eventuelt med de organisationer, der repræsenterer vekseluddannelserne.

2. I den forbindelse træffer medlemsstaterne foranstaltninger med henblik på:

a) at lette adgangen til EUROPASS-uddannelsen ved at formidle de nødvendige oplysninger

b) at muliggøre en evaluering af de gennemførte aktioner, og

c) at fremme lige muligheder, navnlig ved en oplysningsindsats herom over for alle berørte personer.

3. Kommissionen etablerer et system med gensidig koordinering og information i nært samarbejde med medlemsstaterne.

4. Ved gennemførelsen af bestemmelserne i denne beslutning tager Kommissionen og medlemsstaterne hensyn til de små og mellemstore virksomheders og håndværksvirksomhedernes betydning og til de særlige krav, de stiller.

Artikel 7 Finansiering

Det finansielle referencegrundlag til gennemførelsen af artikel 6, stk. 1, 3 og 4, er for perioden fra den 1. januar 2000 til den 31. december 2004, på 7,3 mio. ECU.

De årlige bevillinger godkendes af budgetmyndigheden inden for rammerne af de finansielle overslag.

Artikel 8

Denne beslutning anvendes fra den 1. januar 2000.

Artikel 9 Evaluering

Tre år efter vedtagelsen af denne beslutning forelægger Kommissionen Europa-Parlamentet og Rådet en rapport om gennemførelsen af beslutningen, evaluerer virkningerne heraf med hensyn til fremme af mobiliteten i vekseluddannelsen, herunder lærlingeuddannelsen, foreslår eventuelle korrigerende foranstaltninger, der skal øge effektiviteten, og fremsætter de forslag, den finder nødvendige, herunder på budgetområdet.

Artikel 10

Denne beslutning er rettet til medlemsstaterne.

Udfærdiget den . . .

På Rådets vegne

Formand

(1) EFT C 67 af 3.3.1998, s. 7.

(2) EFT C 214 af 10.7.1998, s. 63.

(3) Europa-Parlamentets udtalelse af 30. april 1998 (EFT C 152 af 18.5.1998, s. 54), Rådets fælles holdning af 29. juni 1998 og Europa-Parlamentets afgørelse af . . . (endnu ikke offentliggjort i Tidende).

(4) EFT 63 af 20.4.1963, s. 1338/63.

(5) EFT L 340 af 29.12.1994, s. 8.

(6) EFT C 1 af 3.1.1980, s. 1.

(7) EFT C 224 af 1.8.1996, s. 7.

(8) EFT C 195 af 6.7.1996, s. 1.

(9) EFT C 30 af 28.1.1998, s. 1.

(10) EFT C 374 af 30.12.1994, s. 1.

(11) EFT L 181 af 23.7.1993, s. 37.

BILAG

»EUROPASS-UDDANNELSE«

Beskrivelse af dokumentet

Dokumentet er udformet som et hæfte i A5-format.

Hæftet består af 12 sider plus omslag

Omslagets side 1

På denne side anføres følgende:

- udtrykket »EUROPASS-uddannelse«

- Det Europæiske Fællesskabs logo.

Omslagets side 2

Generel information om EUROPASS-uddannelsen (på det sprog, som uddannelsen gennemføres på i oprindelseslandet).

»Dette fællesskabsinformationsdokument, »EUROPASS-uddannelse«, er udarbejdet i henhold til Rådet for Den Europæiske Unions beslutning 98/. . ./EF om fremme af ophold i andre europæiske lande som led i vekseluddannelse, herunder lærlingeuddannelse (EFT L . . . af . . ., s. . . .).

Det skal på fællesskabsplan tjene som dokumentation for, at en person, der følger en vekseluddannelse, herunder en lærlingeuddannelse, har gennemført en eller flere uddannelsesperioder i en anden medlemsstat end den, hvor vedkommende er under uddannelse (jf. beslutningens artikel 1).

Det er udstedt af . . . (det organ, der er ansvarligt for tilrettelæggelsen af uddannelsen i oprindelseslandet).«

(dato og underskrift).

Side 1 (på oprindelsesinstitutionens sprog):

Dokumentindehaverens identitet

- Navn

- Fornavn

- Underskrift

De forskellige rubrikkers benævnelse på de øvrige officielle EU-sprog anføres på omslagets side 3.

Side 2 (på værtspartnerens sprog):

Første ophold i et andet europæisk land

a) den erhvervsuddannelse der gennemføres

b) dette ophold i et andet europæisk land indgår i den uddannelse, der gennemføres i oprindelseslandet

c) der gøres rede for indholdet af dette ophold i et andet europæisk land, idet der gives relevante oplysninger om arbejds- eller uddannelsesperioder under opholdet, samt eventuelt den kompetence, der opnås, og evalueringsmetoden

d) varigheden af dette ophold i et andet europæisk land

e) navn på værtspartneren

f) vejlederens navn og funktion

g) værtspartnerens og dokumentindehaverens underskrift.

Side 3 (på oprindelsesinstitutionens sprog):

Første ophold i et andet europæisk land

Gentagelse af elementerne på side 2 på oprindelsesinstitutionens sprog.

Side 4 (på dokumentindehaverens sprog):

Første ophold i et andet europæisk land

Gentagelse af oplysningerne på side 2 på dokumentindehaverens sprog, hvis det er forskelligt fra det sprog, der anvendes på side 1 og 2, og såfremt det er et af de officielle EU-sprog.

Side 5, 6 og 7:

Andet ophold i et andet europæisk land (hvis det er relevant).

Side 8, 9 og 10:

Tredje ophold i et andet europæisk land (hvis det er relevant).

RÅDETS BEGRUNDELSE

I. INDLEDNING

1. Den 12. januar 1998 forelagde Kommissionen Rådet et forslag til beslutning om fremme af ophold i andre europæiske lande som led i vekseluddannelse, herunder lærlingeuddannelse, på grundlag af artikel 127 i traktaten om oprettelse af Det Europæiske Fællesskab.

2. Det Økonomiske og Sociale Udvalg og Regionsudvalget afgav udtalelse henholdsvis den 29. april 1998 og den 12. marts 1998.

Europa-Parlamentet afgav førstebehandlingsudtalelse den 30. april 1998.

3. Den 2. juni 1998 sendte Kommissionen Rådet et ændret forslag, hvor visse af Europa-Parlamentets ændringer er blevet accepteret.

4. I overensstemmelse med EF-traktatens artikel 189 C fastlagde Rådet sin fælles holdning den 29. juni 1998.

II. MÅL

Formålet med denne beslutning er at indføre et dokument (benævnt »EUROPASS-uddannelse«), som på fællesskabsplan skal tjene som dokumentation for en eller flere uddannelsesperioder, herunder en lærlingeuddannelse, i en anden medlemsstat. Anvendelse af EUROPASS-uddannelse skal sikre, at kvalifikationer og erfaringer erhvervet under uddannelsesophold i udlandet bliver klarere.

III. ANALYSE AF DEN FÆLLES HOLDNING

1. GENERELLE BEMÆRKNINGER

Det fastslås i EF-traktatens artikel 127, at Fællesskabet iværksætter en erhvervsuddannelsespolitik, der støtter medlemsstaternes aktioner med fuld respekt for, at ansvaret for undervisningsindholdet og tilrettelæggelsen af erhvervsuddannelsen ligger hos medlemsstaterne. Den af Rådet fastlagte fælles holdning afspejler fuldstændig denne ånd.

Retningslinjerne for beskæftigelsen i 1998, som blev vedtaget på Det Europæiske Råds ekstraordinære møde i Luxembourg (20. og 21. november 1997), erindrer om lærlingeuddannelsens betydning for mulighederne på arbejdsmarkedet. Den fælles holdning tilskynder i denne ånd til mobilitet for personer, der følger en vekseluddannelse, og giver endvidere mulighed for at udveksle erfaringer om medlemsstaternes bedste praksis på området.

2. EUROPA-PARLAMENTETS ÆNDRINGSFORSLAG

2.1. Ændringsforslag fra Europa-Parlamentet, som Kommissionen har accepteret

Kommissionen har i sit ændrede forslag medtaget 26 af Europa-Parlamentets 29 ændringsforslag.

2.2. Ændringsforslag fra Europa-Parlamentet, som Kommissionen ikke har accepteret

Kommissionen har i sit ændrede forslag ikke accepteret ændringsforslag nr. 19 og 29 og en del af ændringsforslag nr. 28.

3. RÅDETS ÆNDRINGER I KOMMISSIONENS ÆNDREDE FORSLAG

(medmindre andet er angivet, svarer nummereringen af betragtninger og stykker, som der henvises til, til nummereringen i den fælles holdning)

3.1. Præambel

De fleste af Europa-Parlamentets ændringsforslag vedrørte præamblen. Rådet har accepteret de fleste af disse ændringer, om ikke ordret så i det mindste i substansen:

- betragtning 3 er tilpasset for at gentage den præcise ordlyd i konklusionerne fra Det Europæiske Råd i Firenze den 21. og 22. juni 1996 (betragtning 3 i det ændrede forslag)

- betragtning 4 (første del af betragtning 6 i det ændrede forslag)

- betragtning 6 og 7 (betragtning 7 og 8 i det ændrede forslag)

- betragtning 8 (slutningen af betragtning 6 i det ændrede forslag)

- betragtning 10 (del af betragtning 9 i det ændrede forslag)

- betragtning 11 (betragtning 4 i det ændrede forslag)

- betragtning 12 (betragtning 5 i det ændrede forslag)

- betragtning 13 (betragtning 13 i det ændrede forslag med en lidt ændret affattelse)

- betragtning 15 vedrørende ligestilling, hvor der nu henvises til Rådets henstilling af 30. juni 1993 (betragtning 15 i det ændrede forslag)

- betragtning 16 og 17 (betragtning 16 i det ændrede forslag)

- betragtning 18 (betragtning 17 i det ændrede forslag)

- betragtning 20 (betragtning 19 i det ændrede forslag).

Betragtning 5 (klarere erhvervsuddannelsescertifikater), 9 (beslutningens globalitet), 16 (sammenhæng med de øvrige programmer) og 19 (finansielle referencegrundlag) er blevet tilføjet.

3.2. Mål (artikel 1)

Rådet har forenklet første stykke ved at sammenlægge stk. 1 og 2 i det ændrede forslag, og har medtaget stk. 3 i det ændrede forslag i en lidt ændret affattelse.

3.3. Definitioner (artikel 2)

Definitionen af »person, der følger en vekseluddannelse« er blevet forenklet en smule. Tilsvarende er definitionen af »vejleder« blevet gjort kortere.

Rådet har udeladt definitionen af »en vis varighed«, fordi en uddannelsesperiode, som der ikke er fastsat en minimumsvarighed for, anses for at være af en vis varighed, når parterne er enige om varigheden.

3.4. Indhold og fælles principper (artikel 3)

Rådet har forenklet affattelsen af denne artikel for at gøre betingelserne for ophold i andre europæiske lande mindre komplicerede.3.5. EUROPASS-uddannelse (artikel 4)

Beskrivelsen af EUROPASS-uddannelsesdokumentet er gjort klarere.

3.6. Sammenhæng og komplementaritet (artikel 5)

Selv om Rådet ikke har accepteret det af Kommissionen foreslåede udtryk »synergi« mellem EUROPASS og fællesskabsprogrammerne og -initiativerne inden for almen uddannelse og erhvervsuddannelse, har det accepteret tanken om »overordnet sammenhæng«.

3.7. Støtte- og ledsageforanstaltninger (artikel 6)

Artikel 6, stk. 2, litra c), i det ændrede forslag er ikke overtaget ordret, da Rådet finder, at dette allerede er stiltiende dækket af artikel 3, stk. 1 og 2.

3.8. Finansiering (artikel 7)

Artiklen vedrørende finansiering er blevet udformet som normalt for budgetproceduren ved denne type beslutninger.

3.9. Evaluering (artikel 9)

Denne nye artikel svarer til artikel 6, stk. 4, i det ændrede forslag.

3.10. Beskrivelse af »EUROPASS-uddannelsesdokumentet« (bilag)

Der er foretaget nogle detailændringer i bilaget for at skabe konsekvens i forhold til teksten til beslutningen og for at skabe større klarhed for brugerne.

4. ÆNDRINGER ACCEPTERET AF KOMMISSIONEN, MEN IKKE AF RÅDET

Rådet har ikke fundet det hensigtsmæssigt at acceptere betragtning 10, 11, 12, 14 og 18 i det ændrede forslag, da disse efter Rådets opfattelse ikke hænger direkte sammen med de relevante bestemmelser i udkastet til beslutning.